রবীন্দ্রনাথ ঠাকুরের একটি গানের কথা নিচে দেওয়া হল:

জাগরণে যায় বিভাবরী—
          আঁখি হতে ঘুম নিল হরি   মরি মরি॥
              যার লাগি ফিরি একা একা— আঁখি পিপাসিত, নাহি দেখা,
তারি বাঁশি ওগো তারি বাঁশি   তারি বাঁশি বাজে হিয়া ভরি   মরি মরি॥
          বাণী নাহি, তবু কানে কানে   কী যে শুনি তাহা কেবা জানে।
              এই হিয়াভরা বেদনাতে,   বারি-ছলোছলো আঁখিপাতে,
ছায়া দোলে তারি ছায়া দোলে   ছায়া দোলে দিবানিশি ধরি   মরি মরি॥

উপরোক্ত গানের কথার ভিত্তিতে প্রশ্নগুলির উত্তর দিন:
(ক) রাত কিভাবে কাটে?
(খ) কোন বাদ্যযন্ত্রের শুরে হৃদয় ভরে ওঠে?
প্রদত্ত গানের কথার ভিত্তিতে প্রশ্নগুলির উত্তর দেওয়া হল:
(ক) রাত না ঘুমিয়ে কাটে।
(খ) বাঁশির শুরে হৃদয় ভরে যায়।